זר פרחים הוא למעשה צרור או אגודה של פרחים אשר חוברו יחד באמצעות גומייה או סרט ונעטפו בניילון או נייר. כלומר, התצורה הפשוטה של אסופת פרחים, זו שניתן למצוא לעיתים גם בצמתים גדולות בארץ בסופי שבוע. זרי פרחים על פי רוב משלבים סוגי פרחים שונים אליהם מתווספים צרורות ירק שונים אשר תורמים לססגוניות שלהם ולנפח הזר. לעומת זאת, סידור פרחים מגיע בכלי ייעודי, סלסלת קש, אגרטלי זכוכית, קופסאות צבעוניות או אחרים ובו מונחים ומסודרים בקפידה פרחים בתצורה ספציפית לפי צרכי או בקשת הלקוח. סידור פרחים הוא על פי רוב המתנה המושלמת למי שאינכם בטוחים שיש בידו כלי מתאים להנחת הפרחים שתרצו לשלוח. לעיתים קרובות, הפרחים בסידור נשזרים כאשר מתחתיהם ישנו ספוג מיוחד בצבע ירוק, העשוי חומר מוקצף ומנוקב אשר אוגר בתוכו את המים הדרושים להמשך קיומם ולבלובם של הפרחים הטריים. כאשר נותנים סידור פרחים, מקבלי המתנה לא צריכים לעשות דבר עם הפרחים מלבד להניח את הכלי בו הם הגיעו בפינה מתאימה בבית או במרפסת.